Deon Lotz se wegholsukses-jaar
JY LEES NOU Deon Lotz se wegholsukses-jaar
Vir die akteur Deon Lotz was 2011 ’n besige jaar. ’n Jaar vol opwinding, hoogtepunte, optredes en flieks.
“Met die einde van een ding begin die ander,” sê Deon. En vir hom is dit baie waar. Midde-in die laaste paar optredes van Stuur Groete aan Mannetjies Roux, die musiekblyspel, begin Skoonheid, ’n fliek waarin hy die hoofrol vertolk.
Deon speel die rol van ’n tipiese Afrikanerman, Francois van Heerden, wat stereotipies en eng deur die lewe gaan. Tog het hy ’n paar geraamtes in die kas, soos sy onnatuurlike verhouding met ’n jong seun.
Vir hom was dit ook ’n heerlike belewenis om saam met regisseur Oliver Hermanus te werk.
Hy het saam gesing en gedans en sê die hele ondervinding was heerlik. Hy was as kind in die Drakensbergse seunskoor, maar sê hy moes sy sang-talent bietjie afstof vir dié produksie.
“Ons sal moontlik in die toekoms nog optredes doen, miskien volgende jaar,” verklap hy.
Luister Woensdag 3 Augustus om 08:15 na ’n onderhoud met Deon deur Rian van Heerden op Jacaranda 92.4.